
PROME MINISTER TA HOPI SATISFECHO 


CON E REUNIONNAN DI TRIPARTIET A BAY 


“Palabracionnan concreto a wordo haci pa yuda nos den e 
pasonan nos dilanti'' 


Durante e conferencia di Prensa despues di un dia largo di 
reunionnan di Tripartiet dialuna, Premier Evelyn Wever-Croes a 
expresa su gratitude na su coleganan Premier di Corsou, señor 
Gilmar 'Pik' Pisas y Premier di Sint Maarten, señora Silveria 
Jacobs. Un gradicimento tambe 


carga tur nos gastonan cu e entrada cu nos ta haya”. 


Etemaakia wordodelibera intensamente banda di otro temanan 
entre otro di cooperacion, sosten di likides, e palabracionnan 
cu Hulanda, COHO, ley di 





na Ministernan di Finansas 
di Corsou y Sint Maarten cu 
tambe tabata presente y pa 
parti di Aruba, Prome Minister y 
Minister Dangui Oduber, cu ta e 
dos ministernan cu ta remplasa 
e Minister di Finansas, a atende 
cu e puntonan. 


Prome Minister a duna di 
conoce cu den e reunionnan 
a trata puntonan di similaridad 
pero tambe puntonan di 
diferencia. Aruba a wordo 
afecta severamente door di 
Covid y aworaki tur energia y 
atencion ta riba e direccion pa 
recuperacion. “No solamente 
nos kier 'bounce back” sino nos 
kier “bounce forward” y den esaki berdad cosnan ta bayendo 
miho na Aruba”, Prome Minister a enfatisa. 


Aruba ta mira un recuperacion di nos turismo den e ultimo 
temponan. Si tur cos bay bon, pa fin di aña lo tin un recuperacion 
di entre 70-73% y un crecemento economico e aña aki di 
13.6%, Prome Minister a remarca. 


“Ainda nos no a yega unda nos mester yega, na unda nos por 





RAFT y diferente aspecto cu 
nos tin den comun. “Pero mas 
importante ta pa mira con nos 
por traha hunto pa por yuda y 
trece mas progreso y bienstar 
pa tur tres pueblo”. 


Prome Minister a indica cu 
e reunionnan di Tripartiet 
tawata sumamente balioso 
caminda no solamente por a 
estrecha lasonan di amistad y 
hermandad un biaha mas pero 
mas bien tambe traha hunto y 
haci palabracionnan con por 
traha hunto pa sigui padilanti. 


Tambe Prome Minister durante 
e conferencia di prensa a 
gradici conseheronan cu a prepara e agenda y e puntonan cu 
a wordo trata den e reunionnan. 


“Mi ta hopi satisfecho con e reunionnan di Tripartiet a bay. Nos 
a haya hopi conocemento di e maneho di tur tres pais. Nos ta 
mira bek riba un dia hopi intenso di reunionnan hopi fructifero, 
palabracionnan concreto cu ta yuda nos den e pasonan nos 
dilanti y cu energia renoba pa por enfrenta e periodo nos dilanti”, 
Prome Minister Evelyn Wever-Croes a termina bisando. 

Prome Minister Evelyn Wever-Croes: 
Durante conferencia di Prensa en conexion cu Tripartiet, 


PREMIER DI CORSOU TA DUNA SU 
DECLARACION TOCANTE E REUNIONNAN 


"Mi a bira jaloers mirando con Aruba ta profilando pa loke 
ta trata su turismo” 


Reunionnan di Tripartiet sumamente y 
frutifero y exitoso a tuma luga dialuna 
8 di november 2021. Premier di Aruba, 
Señora Evelyn Wever-Croes a gradici 
Premier di Corsou, Señor Gilmar "Pik" 
Pisas y Premier di St Maarten, Señora 
Silveria Jacobs pa e informacionnan 
cu cada un a brinda den e reunion aki. 
Na final di e reunionnan, a tuma luga 
un conferencia di prensa na unda cu 
cada Premier a duna nan declaracion 
con e reunionnan a bay y a expresa nan 
satisfaccion cu e manera con a pone full 
e agenda di e dia den otro. 


Premier di Corsou, señor Gilmar 'Pik' Pisas a expresa cu 
e ta hopi satifecho y a haya hopi informacion durante tur e 
reunionnan cu a tuma luga den e Tripartiet. 


PREMIER PISAS TA CONSIDERA E TRIPARTIET COMO TA 
AGLO GRANDI: 

Pa nos tambe di Corsou ta algo sumamente grandi cu a tuma 
luga. Si nos analisa tanto 2018 y 2019 caminda practicamente 
esey tabata e ultimo añanan di e reunion tripartiet aki. E 
pandemia tambe a dal aden y esaki a stroba e proceso. Pero 
sigur un biaha mas riba recomendacion di Prome Minister di 
Aruba señora Evelyn Wever-Croes, nos a bolbe bin hunto cu a 
aporta enormemente na informacion cu nos tabata intercambia 
via whatsapp y otro maneranan virtual. Awe papiando personal 
nos ta haña hopi mas informacion di otro y con nos tin cu sigui 
traha”. 


RIBA E TOPICO DI FONDO DI LIKEDES, PREMIER PISAS 
A REMARCA: 

“Nos tabata tin hopi topico intresante manera fondonan di 
likides, con nos lo sigui deal cu ne. Tanto Aruba, Corsou y Sint 
Maarten ta riba e mesun pensamento cu e ta yega un caminda 
cu e mester stop. Mirando con mundo ta deal cu e pandemia 
aki y pa nos esaki no tabata excepcion. Nos sigur a trece esaki 
dilanti cu nos sector horeca. Corsou tin basta problema pa por 
haña trahadonan. Mi ta kere cu esaki ta un di e motibonan 
sigur cu nos por bisa, ban trece nos economia local bek na 
Corsou. 


Gabinete Wever - Croes II 
2021 - 2025 





ELOGIANDO CON ARUBA TA 
PROFILA PA CU TURISMO Y 
ECONOMIA, PREMIER PISAS A BISA: 
“Mi a bira jaloers mirando con Aruba ta 
profilando pa loke ta trata su turismo. 
Manera boso mes a tende, tin un 
crecemento economico sigur pa loke ta 
trata Aruba. Na Corsou te ainda nos no a 
yega pero esaki sigur a motiva mi pa mi 
bay bek Corsou y traha hopi mas duro 
pa akinan nos tambe por yega na e parti 
na unda nos por bisa nos economia ta 
creciendo". 

No ta un secreto cu nos tabata tin un 
problema prome cu e pandemia aki, ya cu nos economia tabata 
depende basta riba nos refineria y sigur pa cu e situacion pa cu 
Venezuela. Tur esaki a afecta nos grandemente. Aworaki nos 
ta tambe den e rumbo di turismo, sigur copiando for di Aruba 
con e ta haci'e, nos tambe ta bay den e direccion aki pasobra 
esey ta e great di e comunicacion cu nos tin onderling anto 
esey ta trece cu ne cu nos como pais mester traha hopi mas 
duro”. 


QUESTIONANDO RIBA E ASPECTO FINANCIERO, 
PREMIER PISAS A BISA: 

“Nos a combersa tambe over di COHO cu ta e rijkswet cu 
mester wordo introduci na e paisnan pronto. Nos a yega na 
hopi combersacion tambe pa loke ta trata e aspecto financiero 
y kico e ta den su totalidad. CFT a papia di 1.4 biyon. Te 
ainda nos a bin realisa cu nos niun no sa concretamente kico 
e fondonan aki ta. Argumento cu a uza sigur na ambtelijk 
niveau, cu ta basa riba depende ki proyecto entrega, sigur nan 
ta duna contesta riba esaki. Nos punto di bista ta cu nos kier 
claridad kico e fondonan cu ta bay wordo poni disponibel pa 
e tres paisnan ta sigur y con e ta bay wordo hinca den otro 
como pais. Pasobra si nan coy e bedrag aki y partie igual, 
loke e ta bira pa luna of pa aña compara cu locual nos mester 
pa e inyeccion economico. Tur tres pais ta den recuperacion 
economico despues di pandemia y ta importante pa tin claridad 
riba esaki”. 


PALABRANAN FINAL DI 
CONFERENCIA DI PRENSA: 
'Mi ta sinti mi sumamente satisfrcho y orguyoso di nos tres aki 
cu den nomber di nos pais nos a intercambia y asina ey nos 
por trece mas claridad entre nos y entre e pueblonan di tanto 
Aruba, Sint Maarten y Corsou'. 


PREMIER PISAS DEN E 

PROME MINISTER A RICIBI VARIOS BUKI 
PA ANADI NA SU COLECCION 





E Siman di Buki pa Mucha ta inicia diabierna cu un 
procuccion hopi bunita na TeleAruba. En conexion 
cu e Siman di Buki pa Mucha, Prome Minister a 
ricibi buki di autornan cu ta participa den e Siman 
di Buki pa Mucha v tambe Prome Minister a ricibi 
un buki pa esnan di edad mas avansa. Bukinan aki, 
Prome Minister a expresa, lo haya un luga sigur den 
su coleccion. 


For di Biekel Oduber, Prome Minister a ricibi e buki 
titula: 'De Magic Methode' di Barbara te Boekhorst 
cu ta resalta e secreto pa mas magia v felicidad. Un 
buki hopi practico cu tips interesante pa lectornan 
mas grandi. 


Evelien van Dort, autor den Festival di Buki Pa 
Mucha 2021, a entrega Prome Minister su buki mas 


pa lesa cu ilustracionnan atractivo. 


Esmeralda Tromp, miho conoce como Tanchi 
Esmee tambe a entrega su buki pa mucha titula: 
'Buchi Penchi Malo'. Un buki di un storia cu Tanchi 
Esme tabata conta su subrino y cu pa hopi tempo 
e kier a skirbi. P'esev, Prome Minister ta encurasha 
un y tur, pa nunca stop di sofia. 


'Lesamento ta habri un mundo grandi tanto pa 
mucha como hende grandi. Buki ta un fuente di 
inspiracion v aventura. No tin regalo mas bunita cu 
esev. Mi ta encurasha tur mavor v cuidado di nos 
muchanan, pa cuminsa lesa cu nan di trempan y 
conta nan storia. Esaki ta e miho regalo cu nos 
por duna nos muchanan', Prome Minister Evelvn 
Wever-Croes a expresa. 





recien: Olaf en de groene challenge'. Un buki facil 

REUNION 


CU SINDICATONAN 


4 NOV 
2021 


Gabinete Wever - Croes II 


Si nos ta sincero cu nos mes, 
nos mester admiti cu 
ambos categoria di gasto, 
gasto di cuido y gasto di personal, 
mester baha, 
si nos kier trece nos finansas publico 
den balance den futuro 
Y pa por logr'e den futuro 
nos mester cuminsa awe. 


PROME MINISTER 


Evelyn Wever- Croes 

MINISTER Xiomara Maduro 





Finansa y Cultura 














RESULTADO CENSO2020 








Pa medio e comunicado di prensa aki Oficina Central di 
Estadistica (CBS) ta presenta e resultadonan di Censo2020 
tocante composicion di hogar. 


Cu ken nos ta biba? 

E structura di e poblacion di Aruba y e composicion di hogarnan 
ta hunga un rol importante den e bienestar economico y social 
di nos pais. 


Durante Censo 2020 un total di 38.830 hogar no-colectivo a 
wordo conta. E composicion di hogarnan ta depende di con e 
personanan den e hogar ta biba hunto. 


Tin 4 tipo di hogar no-colectivo: 

de Personanan cu ta biba nan so 
2. Hogarnan nucleo 

3. Hogarnan extendi y 

4. Hogarnan composita 


Personanan cu ta biba nan so ta representa un 23,696 di 
tur hogar na Aruba. Durante Censo 2020, un total di 9.164 
persona tabata biba nan so. Compara cu Censo 2010 esaki ta 
un aumento di 23,096. 


E siguiente categoria ta consisti di hogarnan nucleo. Un hogar 
nucleo ta consisti di un solo famia. E famia por ta un pareha 
casa cu yiu, un pareha casa sin yiu of mavornan soltero. Na 
2020 a conta 16,329 hogarnan nucleo, cu ta un aumento di 
3,9% den comparacion cu Censo 2010. 


Na 2020 hogarnan nucleo tabata consisti di 46,481 persona y 
tabata representa 42,1% di tur e hogarnan na Aruba. Maske 
na 2020, e cantidad di parehanan casa cu viu a conoce un 
bahada di 10,9% den comparacion cu 2010, ainda nan tabata 
representa 42,2% di hogarnan nucleo, sigui pa parehanan 
casa sin viu cu tabata representa 31,096 v mavornan soltero 
cu tabata representa 26,8%. 





. 
a A 
Resultado 


Censo2020 f 





Awor nos ta sigui cu e siguiente tipo di hogar, esta hogarnan 
extendi. E hogarnan aki ta consisti di mas cu un hogar nucleo, 
pero na unda tur esnan den e hogar ta famia di otro. Un ehempel 
di un hogar extendi ta un hogar cu ta consisti di un pareha cu 
yiu cu ta biba hunto cu e mayornan di e pareha. Durante Censo 
2020 a conta 5,372 hogar extendi, cu tabata representa 13,8% 
di tur hogar na Aruba. Den comparacion cu Censo 2010, e 
cantidad di hogarnan extendi a conoce un bahada di 6,7%. 
Durante Censo 2020, un total di 21.793 persona tabata biba 
den hogarnan extendi. 


E tipo di hogar cu a conoce e crecemento mas grandi den e 
ultimo 10 aña, tabata hogarnan composita. Entre Censo 2010 y 
2020, e tipo di hogarnan aki a conoce un aumento substancial 
di 34,4%. Hogarnan composita ta hogarnan cu ta consisti di 
un hogar nucleo cu ta biba cu por lo menos un persona cu 
no tin ningun laso di famia cu e resto di e miembronan di e 
hogar. Un ehempel ta hogarnan cu ta consisti di un pareha cu 
of sin yiu cu ta biba hunto cu un live-in maid. Un total di 29,735 
persona ta biba den hogarnan composita y e hogarnan aki ta 
representa 20,5% di e hogarnan na Aruba. 


Pasobra Aruba ta conta! 

MINISTER Rocco Tjon 





Husticia y Asuntonan Social 








REUNION POSITIVO CU RODE KRUIS ARUBA 
Y HULANDA DEN CUADRO DI ACUERDONAN 
ENTRE RODE KRUIS Y GUARDA NOS COSTA 








Dialuna mainta Minister di Husticia y Asuntonan Social 
Sr. Rocco Tjon a reuni cu Rode Kruis Aruba como tambe e 
Directrice di Rode Kruis Hulanda y Presidente di e comision di 
maneho di Rode Kruis di Hulanda.Durante e reunion a delinea 
puntonan di e convenio cu lo bay wordo sera entre Rode Kruis 
y Guarda Nos Costa. Esaki por cierto ta e prome convenio cu 
Rode Kruis ta sera cu un instancia den e cuadro aki. 


Segun Minister Tjon, e meta di e convenio aki ta pa yega na 
facilita e acceso di trahadonan di Rode Kruis na Guarda Nos 
Costa, pa nan por haci nan trabounan y di e forma ey tambe 
brinda asistencia necesario na esnan cu ta deteni na guarda 
nos costa en espera di nan deportacion. Di parti di Rode Kruis 
Hulanda a indica cu esaki ta algo unico, mirando cu Aruba 
ta e prome pais cu nan lo sera un convenio cune. Na mesun 
momento esaki ta algo cu lo facilita e funcion auxiliar cu Rode 
Kruis tin, pues nan ta sumamente contento cu e convenio aki. 


Por ultimo, e Mandatario a splica cu banda di esey tambe a 
papia di un “needs assessment” cu lo wordo haci na inicio di 












Januari 2022, caminda un bureau externo lo bay facilita esaki, 
pa asina por logra haya cierto informacion y cierto data. Tambe 
a intercambia ideanan con Ministerio di Asuntonan Social por 
colabora mas miho cu Rode Kruis. 


Durante e reunion a delinea puntonan di e convenio cu lo 
bay wordo sera entre Rode Kruis y Guarda Nos Costa. Esaki 
por cierto ta e prome convenio cu Rode Kruis ta sera cu un 
instancia den e cuadro aki. 

Minister Rocco Tjon: 


APESAR DI RECOMENDACION DI CAFT 
PA PARA FASE DE INMEDIATAMENTE DEN 
LUNA DI OKTOBER; A PROLONGA ESAKI CU 
CONDICION DI TERMINA A PARTIR DI 
1 DI DECEMBER 2021 


“Fase lo yega su fin, pero tin provectonan na caminda pa 
duna oportunidad na esnan cu ainda ta sin entreda'' 


E recuperacion positivo di nos turismo v economia, como 
tambe consehonan di Reino ta factornan cu a vuda Gobiemo 
di Aruba determina cu FASE lo termina 1 di December 2021. 


Durante rueda di prensa diamars atardi, Minister di Husticia 
y Asuntonan Social Sr. Rocco Tjon a splica cu a base di 
estadisticanan a tuma nota cu e cantidad di hende cu ta ricibi 
FASE a baha drasticamente desde su inicio na maart 2021, 
esaki ta un indicacion cu nos cuidadadonan ta vegando na un 
empleo v asina debidamente na un propio entrada. Di acuerdo 
cue CAFT, Gobierno Hulandes a urgi Gobierno di Aruba pa para 
FASE inmediatamente, no obstante e decision aki, Gobierno 
di Aruba a opta pa duna dos luna adicional, pa asina brinda 
esnan cu ainda ta depende di FASE un oportunidad husto pa 
busca un empleo of un otro alternativa pa vega na un entrada. 
Pa e motibo aki a dicidi di anuncia e final di FASE cu dos luna 
di anticipacion, pa asina brinda e espacio v e debido tempo na 
cada persona pa nan por vega na un solucion concreto. 


Durante e ultimo reunion entre e sindicatonan v Gobierno di 
Aruba, tambe a delibera tocante e decision pa para FASE 
entrante 1 di December. Segun informacion ricibi for di 
Departamento di Labor (DPL) a indica cu tin suficiente cupo 
di trabou disponibel, specialmente den e area di Horeca y 
Hoteleria cu por brinda un trabou pa esnan cu ainda ta depende 
di FASE. Tin provectonan den desarovo for di parti di Gobierno 
di Aruba pa logra crea un oportunidad enfocando riba e grupo 
cu ainda tin mester di un trabou. Ademas di e motibonan local 
cu a conduci na e paramento di FASE, por tuma nota cu cu 
Corsou y St. Maarten tambe a stop nan 'steun maatregelen'. 
Esaki cu apesar di informacion ta mustra cu nan crecemento 
economico y turistico no ta riba mesun nivel cu esun di Aruba. 


Finalisacion di FASE lo trece su retonan cune, sinembargo, 
tin oportunidadnan pa mitiga e dificultadnan aki, pa nos 
cuidadanonan por para bek riba nan propio pia. Gobiemo di 














Aruba ta pidi pa esnan cu ta den e grupo aki di FASE, pa tuma 
contacto cu DPL v asina cuminsa e travectoria di vega na un 
trabou. Pronto lo anuncia oficialmente un provecto di Gobierno 
di Aruba, cu lo brinda un asistencia pa esnan cu ainda falta 
di hava nan propio trabou, v asina nos cuminsa bolbe bek na 
normalidad. 

MINISTER Endy Croes 

Enseñansa y Deporte 








MINISTER DI ENSEÑANSA Y DEPORTE ENDY 
CROES TABATA PRESENTE NA E BAUTISMO 
DI UNIFORM DI SV ESTRELLA DAMAS 








Diadomingo ultimo Minister Endy Croes tabata presente 
na Alhambra Ballroom pa e programa di ‘team building’ y 
bautismo di e uniform nobo di e ekipo femenino di SV Estrella 
p'e temporada nobo di futbol 2021 — 2022. 


'Un bunita encuentro deportivo vena entusiasmo v energia 
positivo' e mandatario a expresa. 
Nos ta gradici SV Estrella p'e invitacion v e bunita recepcion. 





XARA 





Di curason SV Estrella y tur deporte por conta cu sosten y 
apovo di Ministerio di Deporte den cuadro di desarovo pa nos 
hobennan formando carater, formando disciplina v formando 
bon persona pa cu futuro di Aruba. Nos a gradici e mavornan 
cu ta apova nan yuinan y duna nan e sosten pa por practica 
deporte. Tambe nos kier gradici e boluntarionan cu ta traha cu 
amor y pasion pa deporte. Alabes ta desea SV Estrella Damas 
hopi exito den e temporada nobo di futbol. 

Minister di Enseñansa y Deporte: 





Dialuna 8 di november Minister di Enseñansa y Deporte Endy 
Croes tabata presente den rueda di prensa di Gobierno di 
Aruba. Na e ocasion Minister Endy Croes a trata diferente 
topico entre otro e importancia di tin acceso na data den e 
sistema di enseñansa 


E mandatario a splica cu ta hopi importante pa tin acceso na 
data inmediatamente ora tin mester di dje. A traves di data 
por maneha (na miho manera) e sistema di enseñasa den su 
totalidad. 


Departamento di Enseñansa tin un sistema cu yama 
'openEMIS' cu nan a ricibi a traves di Unesco y cual nan ta 
trahando riba dje pa compila data y maneha departamento di 
enseñansa na un miho forma. Segun Minister Endy Croes, 
mesora a mira cu tin algun deficiencia cual a cuminsa atende 
cu ne dibiaha, por ehempel: SKOA tin 46 scol, e scolnan ta 
conecta na un sistema unda cu e directornan di cada scol por 
yena data di cada alumno. 





Pa consecuentemente e SKOA (bestuur) ricibi e datanan aki. 
Sinembargo e 'link' pa e traspaso di informacion di e scolnan 
aki pa e sistema openEMIS no tey. Ademas, Minister Endy 
Croes a sigui splica cu a combersa cu e directornan tocante e 
protocolnan cu departamento di enseñansa mester tin teniendo 
cuenta cu e informacion di scolnan. Di parti Ministerio tambe a 
papia cu un compania pa traha e 'interface' pa dentro di poco 
e data aki por yega diario, semanal y mensualmente na unda 
cu e mester yega. 








Mester menciona cu scolnan publico / Dienst Publieke Scholen 
(DPS), ta coriendo poco mas atrasa. Segun Minister Endy 
Croes falta pa crea e sistema pa DPS y despues mester haci 
mescos, esta percura pa conecta e infromacion di e 20 scolnan 
di DPS, pa nan por yega rapidamente pa Departamento di 
Enseñansa. 


Terminando Minister Endy Croes a bisa cu e meta ta pa por 
tin data disponibel pa guia enseñansa den su totalidad den 
forma mas eficiente. Comunidad por spera cu lo atende cu tur 
e retonan di enseñansa debidamente, pa tuma e decisionnan 
corecto y percura pa trankilidad, paz mental y felicidad riba e 
tereno di enseñansa. 

MI DECISION! 


13 NOVEMBER 
DIASABRA 


8AM - 2PM 


NA DRIVE-IN 





LO DUNA INFORMACION D Control di Sucu 
VALIOSO OVER DI ALGUN $ Personal di POH lo tev pa 


haci un chekeo preventivo 


TOPICO MANERA: 2 disu. 


Diabetes, en conexion cu Presion di Sanger 
Dia Mundial di Diabetes: POH lo controla si bo pre- 
November 14, 2021 2 sion di sanger ta den un 


A bon nivel. 
Nutricion 
Tent Informativo 
Diferente organizacion y 
Ehercicio ~ — compañia lo brinda infor- 
macion valioso pa cuida 
bo salud. 


Contacto Social Kids Corner by Ibisa 
Tambe lo tin un espacio 
special pa nos muchanan, 


Salud Mental asina nan tambe por siña 
biba saludabel. 

Departamento di Salud Publico: 


UPDATE 9 DI NOVEMBER 2021 


Segun resumen di awe 9 persona a recupera y un total di 13 caso pa dia y un averahe di ‘positivity rate’ semanal di 10% 
14 caso nobo di COVID-19 a keda registra di cual 1 ta no- pa dia. 

residente. E cifranan aki ta representa un ‘Positivity rate’ bou 

di nos residentenan di 8%. Actualmente na Aruba tin 9 persona interna debi na COVID di 
E cantidad di casonan activo di COVID-19 pa awe ta 142 y cual den ICU tin 2 persona, riba piso general tin 7 persona y 
cantidad di fayecidonan relaciona cu COVID-19 ta 172. Datos na Colombia tin actualmente 10 persona den ICU y 2 riba piso 
ta ilustra casonan nobo di COVID cu un average semanal di general. 











TOTAL RESIDENTE  NO-RESIDENTE 
ZEITEI] 14 13 1 
FE 142 123 18 
15711 14242 1469 
Positive 16025 14534 1490 
| Mort | 172 169 3 
Vacuna 83001 ta' 














Racer 
VACUN. 
E UM | Pa 


Prepara alimento den famia 


Involucra bo viunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siña bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud v vacuna, ya cu ta comproba cu e vacuna tin un efectividad 
halto pa proteha bo v evita transmision. Ban uza tur e herment- 
nan cu nos tin pa caba cu e virus aki na nos isla! A 


AmiSi” 





Mantene 1.5M Laba man Uza tapa boca 
minimo di distancia frecuentemente paden di tur lugar. 

NoriciA DI GOBIERNO 











